greek_downloads/Οικονομική Έκθεση ΓΕΚ ΤΕΡΝΑ Α.Ε. (2023,Εξαμηνιαία,Μητρική-Ενοποιημένη)/images/page_32.png
ΟΜΙΛΟΣ ΓΕΚ ΤΕΡΝΑ 
Εξαμηνιαία Οικονομική Έκθεση της περιόδου από 1 Ιανουαρίου 2023 έως 30 Ιουνίου 2023 
(Ποσά σε χιλιάδες Ευρώ, εκτός αν ορίζεται διαφορετικά) 
32 
Σε συνέχεια των ανωτέρω, οι προοπτικές του Ομίλου παραμένουν θετικές και μη εξαρτώμενες άμεσα 
από τις εχθροπραξίες στην Ουκρανία. Ωστόσο λόγω της δυναμικής των εν λόγω γεγονότων 
ενδεχομένως να ανακύψουν νέοι κίνδυνοι. Η Διοίκηση του Ομίλου λαμβάνοντας υπόψη την 
υφιστάμενη αβεβαιότητα στο ευρύτερο οικονομικό κλίμα προσπαθεί να αξιολογήσει έγκαιρα τις 
οποιαδήποτε έμμεσες συνέπειες στον Όμιλο, για να λάβει τα απαραίτητα μέτρα για την 
ελαχιστοποίηση των συνεπειών. 
Ανεκτέλεστα υπόλοιπα των κατασκευαστικών συμβάσεων  
Τα ανεκτέλεστα υπόλοιπα των κατασκευαστικών συμβάσεων δεν αποτελούν απαραίτητα ένδειξη των 
μελλοντικών εσόδων από τη δραστηριότητα του Ομίλου σε αυτόν τον τομέα. Παρόλο που τα 
υπόλοιπα των συμβάσεων αυτών αντιπροσωπεύουν εργασίες που θεωρούνται βέβαιες, δεν μπορεί 
να δοθεί καμία εγγύηση ότι δεν θα λάβουν χώρα ακυρώσεις ή προσαρμογή του αντικειμένου τους.  
Τα ανεκτέλεστα υπόλοιπα των κατασκευαστικών συμβάσεων του Ομίλου μπορεί να υποστούν 
διακυμάνσεις που σχετίζονται με καθυστερήσεις στις εκτελέσεις έργων, λόγω εξωγενών παραγόντων 
(ακραία καιρικά φαινόμενα, σεισμοί, κ.λπ.), αδυναμίας εξεύρεσης ειδικευμένου προσωπικού,  
εισπράξεων απαιτήσεων ή αδυναμία εκπλήρωσης συμβατικών υποχρεώσεων από τον πελάτη. 
Κίνδυνοι κλιματικής αλλαγής 
Η αύξηση της μέσης θερμοκρασίας του πλανήτη έχει προκαλέσει μια σειρά από ακραία φυσικά 
φαινόμενα (καταστροφικές πλημμύρες, παγωνιές, έντονες χιονοπτώσεις, αλλά και σε μεγάλη έκταση 
φωτιές από την παρατεταμένη ξηρασία). 
Οι κίνδυνοι που προκύπτουν από τις επιπτώσεις της κλιματικής αλλαγής και τη μετάβαση σε μια 
οικονομία χαμηλών εκπομπών άνθρακα αναμένεται να επηρεάσουν τις περισσότερες, αν όχι όλες, 
επιχειρηματικές οντότητες σε ζητήματα που σχετίζονται με τη βιωσιμότητά τους. 
Ο Όμιλος διαθέτει και λειτουργεί στην Ελλάδα και το εξωτερικό Αιολικά Πάρκα και δύο μεγάλους 
αυτοκινητοδρόμους συμμετέχοντας και σε έναν τρίτο, όπου τα τελευταία χρόνια παρουσιάζονται 
έντονα καιρικά φαινόμενα και μακροπρόθεσμες φυσικές μεταβολές, συνεπεία της κλιματικής 
αλλαγής. 
Λαμβάνοντας υπόψη τα ακραία φυσικά φαινόμενα τα οποία έχουν συμβεί τα τελευταία χρόνια, ο 
Όμιλος λαμβάνει όλα τα απαραίτητα μέτρα για την άρση ή την ελαχιστοποίηση των προβλημάτων 
που μπορεί να προέλθουν, πέρα από την ασφαλιστική κάλυψη για τους κινδύνους που είναι 
ασφαλιστέοι.  
Κίνδυνος Κυβερνοασφάλειας 
Πιθανές παραβιάσεις στην ασφάλεια των δικτύων, των πληροφοριακών και λειτουργικών 
συστημάτων, απειλούν την ακεραιότητα των δεδομένων του Ομίλου, των ευαίσθητων πληροφοριών, 
καθώς και την εύρυθμη λειτουργία των επιχειρηματικών δραστηριοτήτων. Μια τέτοια πιθανή 
παραβίαση θα μπορούσε να επηρεάσει αρνητικά τη φήμη του Ομίλου και την ανταγωνιστική του 
θέση. Επίσης, μια πιθανή επιδίκαση αποζημιώσεων, επιβολή προστίμων, ή απώλεια δραστηριοτήτων 
(περιλαμβανομένου και του κόστους αποκατάστασης), θα μπορούσαν να έχουν σημαντική αρνητική 
επίδραση στην οικονομική μας κατάσταση και τα λειτουργικά αποτελέσματα. Επιπλέον, η διαχείριση
<div>
<p>ΟΜΙΛΟΣ ΓΕΚ ΤΕΡΝΑ</p>
<p>Εξαμηνιαία Οικονομική Έκθεση της περιόδου από 1 Ιανουαρίου 2023 έως 30 Ιουνίου 2023</p>
<p>(Ποσά σε χιλιάδες Ευρώ, εκτός αν ορίζεται διαφορετικά)</p>
<p>32</p>
<p>Σε συνέχεια των ανωτέρω, οι προοπτικές του Ομίλου παραμένουν θετικές και μη εξαρτώμενες άμεσα</p>
<p>από τις εχθροπραξίες στην Ουκρανία. Ωστόσο λόγω της δυναμικής των εν λόγω γεγονότων</p>
<p>ενδεχομένως να ανακύψουν νέοι κίνδυνοι. Η Διοίκηση του Ομίλου λαμβάνοντας υπόψη την</p>
<p>υφιστάμενη αβεβαιότητα στο ευρύτερο οικονομικό κλίμα προσπαθεί να αξιολογήσει έγκαιρα τις</p>
<p>οποιαδήποτε έμμεσες συνέπειες στον Όμιλο, για να λάβει τα απαραίτητα μέτρα για την</p>
<p>ελαχιστοποίηση των συνεπειών.</p>
<p>Ανεκτέλεστα υπόλοιπα των κατασκευαστικών συμβάσεων</p>
<p>Τα ανεκτέλεστα υπόλοιπα των κατασκευαστικών συμβάσεων δεν αποτελούν απαραίτητα ένδειξη των</p>
<p>μελλοντικών εσόδων από τη δραστηριότητα του Ομίλου σε αυτόν τον τομέα. Παρόλο που τα</p>
<p>υπόλοιπα των συμβάσεων αυτών αντιπροσωπεύουν εργασίες που θεωρούνται βέβαιες, δεν μπορεί</p>
<p>να δοθεί καμία εγγύηση ότι δεν θα λάβουν χώρα ακυρώσεις ή προσαρμογή του αντικειμένου τους.</p>
<p>Τα ανεκτέλεστα υπόλοιπα των κατασκευαστικών συμβάσεων του Ομίλου μπορεί να υποστούν</p>
<p>διακυμάνσεις που σχετίζονται με καθυστερήσεις στις εκτελέσεις έργων, λόγω εξωγενών παραγόντων</p>
<p>(ακραία καιρικά φαινόμενα, σεισμοί, κ.λπ.), αδυναμίας εξεύρεσης ειδικευμένου προσωπικού,</p>
<p>εισπράξεων απαιτήσεων ή αδυναμία εκπλήρωσης συμβατικών υποχρεώσεων από τον πελάτη.</p>
<p>Κίνδυνοι κλιματικής αλλαγής</p>
<p>Η αύξηση της μέσης θερμοκρασίας του πλανήτη έχει προκαλέσει μια σειρά από ακραία φυσικά</p>
<p>φαινόμενα (καταστροφικές πλημμύρες, παγωνιές, έντονες χιονοπτώσεις, αλλά και σε μεγάλη έκταση</p>
<p>φωτιές από την παρατεταμένη ξηρασία).</p>
<p>Οι κίνδυνοι που προκύπτουν από τις επιπτώσεις της κλιματικής αλλαγής και τη μετάβαση σε μια</p>
<p>οικονομία χαμηλών εκπομπών άνθρακα αναμένεται να επηρεάσουν τις περισσότερες, αν όχι όλες,</p>
<p>επιχειρηματικές οντότητες σε ζητήματα που σχετίζονται με τη βιωσιμότητά τους.</p>
<p>Ο Όμιλος διαθέτει και λειτουργεί στην Ελλάδα και το εξωτερικό Αιολικά Πάρκα και δύο μεγάλους</p>
<p>αυτοκινητοδρόμους συμμετέχοντας και σε έναν τρίτο, όπου τα τελευταία χρόνια παρουσιάζονται</p>
<p>έντονα καιρικά φαινόμενα και μακροπρόθεσμες φυσικές μεταβολές, συνεπεία της κλιματικής</p>
<p>αλλαγής.</p>
<p>Λαμβάνοντας υπόψη τα ακραία φυσικά φαινόμενα τα οποία έχουν συμβεί τα τελευταία χρόνια, ο</p>
<p>Όμιλος λαμβάνει όλα τα απαραίτητα μέτρα για την άρση ή την ελαχιστοποίηση των προβλημάτων</p>
<p>που μπορεί να προέλθουν, πέρα από την ασφαλιστική κάλυψη για τους κινδύνους που είναι</p>
<p>ασφαλιστέοι.</p>
<p>Κίνδυνος Κυβερνοασφάλειας</p>
<p>Πιθανές παραβιάσεις στην ασφάλεια των δικτύων, των πληροφοριακών και λειτουργικών</p>
<p>συστημάτων, απειλούν την ακεραιότητα των δεδομένων του Ομίλου, των ευαίσθητων πληροφοριών,</p>
<p>καθώς και την εύρυθμη λειτουργία των επιχειρηματικών δραστηριοτήτων. Μια τέτοια πιθανή</p>
<p>παραβίαση θα μπορούσε να επηρεάσει αρνητικά τη φήμη του Ομίλου και την ανταγωνιστική του</p>
<p>θέση. Επίσης, μια πιθανή επιδίκαση αποζημιώσεων, επιβολή προστίμων, ή απώλεια δραστηριοτήτων</p>
<p>(περιλαμβανομένου και του κόστους αποκατάστασης), θα μπορούσαν να έχουν σημαντική αρνητική</p>
<p>επίδραση στην οικονομική μας κατάσταση και τα λειτουργικά αποτελέσματα. Επιπλέον, η διαχείριση</p>
</div>